**Ekologiškai užaugintų galvijų skerdimų skaičius Lietuvoje 2024 m. III ketvirtį padidėjo**

Šių metų III ketvirtį sertifikuotose skerdimo įmonėse buvo paskersti 2 368 ekologiškai užauginti galvijai ir pagaminta 728,32 t galvijienos skerdenų. Ekologiškai užaugintų galvijų skerdimų skaičius Lietuvoje 2024 m. III ketvirtį, palyginti su 2023 m. III ketvirčiu, padidėjo 21,62 proc. Paskerstų ekologiškai užaugintų galvijų skaičius 2024 m. III ketvirtį sudarė 6,49 proc. visų paskerstų galvijų Lietuvoje. Paskerstų supirktų, savų užaugintų ir atliekant skerdimo paslaugą ekologiškai užaugintų galvijų vidutinis skerdenos svoris šių metų III ketvirtį buvo didesnis 11,69 proc. nei galvijų, užaugintų įprastinės gamybos ūkiuose, ir sudarė 307,57 kg. Vidutinė ekologiškai užaugintų galvijų supirkimo gyvojo svorio kaina 2024 m. III ketvirtį, palyginti su 2023 m. III ketvirčiu, padidėjo 25,74 proc. ir sudarė 215,58 EUR/100 kg (be PVM). Analizuojamu laikotarpiu vidutinė ekologiškai užaugintų galvijų supirkimo gyvojo svorio kaina buvo 20,20 proc. didesnė nei įprastinių galvijų. Šių metų III ketvirtį, palyginti su 2023 m. III ketvirčiu, vidutinė ekologiškai užaugintų galvijų supirkimo pagal skerdenas kaina sumažėjo 10,51 proc. ir sudarė 376,69 EUR/100 kg (be PVM). Tai 17,37 proc. didesnė supirkimo pagal skerdenas kaina nei įprastinių galvijų.

Šaltinis – ŽŪDC (LŽŪMPRIS)